Κακώσεις κρανιοεγκεφαλικές και αυχενικής μοίρας σπονδυλικής στήλης σε αθλητές Tae kwon do και πυγμαχίας
Creators: name: Μπέης, Κωνσταντίνος Γ.
Publisher: name: Aristotle University of Thessaloniki
Year: 2001
Subjects: Tae kwon do
Πυγμαχία
Κρανιοεγκεφαλικές κακώσεις
Κακώσεις αυχενικής μοίρας
Σπονδυλικής στήλης
Boxing
Head and brain injuries
Cervical spine injuries

description: Σκοπός της έρευνας ήταν η μελέτη της συχνότητας και βαρύτητας των κρανιοεγκεφαλικών κακώσεων (ΚΕΚ) και των κακώσεων της αυχενικής μοίρας (ΑΜΣΣ), σε αθλητές Tae Kwon Do και πυγμαχίας, με πολυετή αγωνιστική δραστηριότητα και ιστορικό τουλάχιστον ενός Knock Out. Μεθοδολογία: Το δείγμα αποτέλεσαν 47 άνδρες και έφηβοι αθλητές υψηλού επιπέδου (22 του TKD και 25 της πυγμαχίας), από όλες τις κατηγορίες βάρους. Oι παρακλινικές εξετάσεις πραγματοποιήθηκαν με τη χρήση μηχανημάτων τελευταίας τεχνολογίας. Η στατιστική ανάλυση έγινε με το πακέτο ‘SPSS 10 for Windows’. Διαδικασία: Η μελέτη κάθε αθλητή περιελάμβανε λήψη λεπτομερούς ατομικού ιστορικού, ορθοπεδική και νευρολογική εξέταση, μαγνητικές τομογραφίες (MRI) εγκεφάλου, εγκεφαλικών αγγείων και ΑΜΣΣ, ηλεκτροεγκεφαλογράφημα και χαρτογράφηση εγκεφάλου και έλεγχο των ωτοακουστικών εκπομπών. Παράλληλα διενεργήθηκαν συμπληρωματικές εξετάσεις, όπως η αξονική τομογραφία και το ορθοπαντομογράφημα. Αποτελέσματα: Στο TKD, από την MRI εγκεφάλου διαπιστώθηκε φυσιολογική εικόνα (64%), φυσιολογικές παραλλαγές (18%) και τυχαία ευρήματα (18%), ενώ από την MRI των εγκεφαλικών αγγείων, η εικόνα ήταν φυσιολογική στο 91% των αθλητών, με 9% φυσιολογικές παραλλαγές. Από την MRI της ΑΜΣΣ τα ευρήματα ήταν φυσιολογικά στο 82%, ενώ παρατηρήθηκε σπονδυλαρθροπάθεια (9%) και πρόπτωση μεσοσπονδύλιου δίσκου (9%). Από το ηλεκτροεγκεφαλογράφημα τα ευρήματα ήταν φυσιολογικά. Στην πυγμαχία, από την MRI εγκεφάλου διαπιστώθηκε φυσιολογική εικόνα (60%), φυσιολογικές παραλλαγές (12%) και τυχαία ευρήματα (28%), ενώ από την MRI των εγκεφαλικών αγγείων, η εικόνα ήταν φυσιολογική στο 80% των αθλητών, με 20% φυσιολογικές παραλλαγές. Από την MRI της ΑΜΣΣ τα ευρήματα ήταν φυσιολογικά στο 92%, ενώ διαπιστώθηκε πρόπτωση μεσοσπονδύλιου δίσκου (4%) και κήλη μεσοσπονδύλιου δίσκου (4%). Από τον ηλεκτροεγκεφαλογραφικό έλεγχο διαπιστώθηκε φυσιολογική εικόνα στο 96% των αθλητών και μόνο στο 4% παρουσιάσθηκαν παθολογικά ευρήματα. Από τις υπόλοιπες εξετάσεις δεν προέκυψαν παθολογικά ευρήματα. Συμπεράσματα: Από τα αποτελέσματα των κλινικών και παρακλινικών εξετάσεων φαίνεται ότι το TKD και η ερασιτεχνική πυγμαχία, δεν είναι τόσο τραυματικά και επικίνδυνα αθλήματα όσο πιστεύεται, επειδή δεν διαπιστώθηκαν απώτερες ανατομικές βλάβες και σημαντικές λειτουργικές διαταραχές. Παρ’ όλ’ αυτά στα δύο αθλήματα, λόγω των πλήξεων της κεφαλής προκαλείται διαφόρου βαθμού εγκεφαλική διάσειση, σε πολύ μεγαλύτερη συχνότητα, από άλλα ατομικά ή ομαδικά αθλήματα, γεγονός που πρέπει όπωσδήποτε να λαμβάνεται υπ’ όψιν. Προτάσεις: συστήνεται η καθιέρωση ενιαίου τύπου κράνους, η πληρέστερη προστασία των ακάλυπτων περιοχών, η βελτίωση της ποιότητας του προστατευτικού εξοπλισμού και η τροποποίηση των κανονισμών των αγώνων, ώστε να μειωθούν τα κίνητρα των αγωνιζομένων να πλήττουν την κεφαλή του αντιπάλου. Λέξεις κλειδιά: Tae kwon do, πυγμαχία, κρανιοεγκεφαλικές κακώσεις, κακώσεις αυχενικής μοίρας σπονδυλικής στήλης.
description: The purpose of this research was the study of the frequency and importance of the brain and head injuries (HBI) and cervical spine injuries (CS) in Taekwondo and boxing athletes, who had a long term fighting activity and have received at least one Knock Out. Methodology: The sample consisted of 47 high-level athletes, men and adolescents (22 in Taekwondo and 25 in boxing), from every weight category. The paraclinical examinations were conducted with the latest technology machines. The statistical analysis was conducted with the “SPSS 10 for Windows” statistical package. Process: the study of every athlete included detailed personal medical record, orthopedic and neurological examination, magnetic tomographies (MRI) of the brain and brain vessels and of the CS were conducted, as well as EEG tests and charting of the brain and of the autoacoustic transmissions. At the same time, additional examinations were conducted, like axonal tomography and orthopantomography. Results: in TKD, the MRI normal image was (64%), physiological variations (18%) and random findings (18%), whereas the image of the MRI brain vessels was normal on 91% of the athletes, with 9% physiological variations. The findings from the MRI of the CS were normal on 82%, while spondylarthritis was detected (9%) and proptosis (9%). The findings from the EEG were normal as well. In boxing, the MRI of the brain was normal (60%), physiological variations (12%) and random findings (28%), while the image of the MRI of the brain vessels was normal on 80% of the athletes, with 20% physiological variations. The MRI findings of the CS were normal on 92%, while intervertebral disc proptosis was detected (4%) and disc hernia (4%). Normal image of the EEG control was detected on 96% of the athletes and only 4% presented pathological findings. Pathological findings did not present in the rest of the exams. Conclusions: the results of the clinical and paraclinical examinations prove that TaeKwonDo and boxing are not as traumatic and dangerous sports as believed, because no bigger anatomical damages and significant functional disorders were detected. In spite of this, a fact that has to be considered is that a certain level of brain concussion is caused due to head blows in both sports, in higher frequency than in other personal or team sports. The establishment of a single type of headgear, the complete protection of the uncovered areas, the improvement of the protective equipment quality and the amendment of the fighting rules are suggested, so that the motives of the fighters to aim the opponent’s head are reduced.